**SV. VALENTIN**

 **Sveti Valentin** bio je svećenik i mučenik, a živio je u 3. stoljeću. Pogubljen je 269. godine odsijecanjem glave u doba kad je Rimskim carstvom vladao car Klaudije.

Kasnije je car Julije I. u 4. stoljeću nad njegovim grobom podigao baziliku te se od tada taj svetac počeo štovati među kršćanima. U 15. stoljeću je ovaj svetac povezan s blagdanom zaljubljenih, što se održalo do danas.

Spomendan u katoličkoj Crkvi slavi se **14. veljače**, kao neobavezan spomendan.

**Sv. Valentin kao zaštitnik zaljubljenih**

Običaj da se Valentin smatra **svecem i zaštitnikom zaljubljenih** dolazi i od dana njegova slavlja. Naime, nekada se životni ritam uv elike ravnao prema crkvenim blagdanima. Crkva je od vjernika tražila, da vjenčanja ne slave u vrijeme velikih blagdana jer su oni zasebna slavlja cijele zajednice, a napose je tražila da se ne priređuju bučne svadbe u liturgijski posebnim vremenima adventa (došašća) i korizme već izvan takvih razdoblja. A datum **14. veljače pada poslije božićnih blagdana**, a neposredno prije korizme.

**Kako se obilježava u Hrvatskoj?**

U Hrvatskoj su ga posebno štovali **vjernici u sjeverozapadnim krajevima**. Običaj biranja odabranice na Valentinovo najprije se proširio u **Engleskoj i Škotskoj**. Poznato je da su u 16. stoljeću mladići ostavljali **ljubavne poruke i čestitke** na pragu svoje odabranice. Čestitke su bile pažljivo izrađene, obrubljene čipkom ili ukrasnom vrpcom i to su vjerojatno bile prve čestitke i razglednice ikada poslane.

**Ostale zemlje**

U starih Grka je od sredine siječnja do sredine veljače bio mjesec **Gamelion** u kojem se obilježavala svetost braka Here i Zeusa. U antičkom Rimu 14. veljače slavila se božica **Juno - zaštitnica braka**, a 15. veljače bio je dan kad se slavio **Lupercus**, bog plodnosti, povodom čijeg slavlja su ljudi izmjenjivali pisma i poruke. U Shakespearovu Hamletu spominje se rečenica: "Sutra je Dan sv. Valentina". U Zagrebačkoj crkvi svetog Franje na Kaptolu postoji oltar svetog Valentina.